న్యూఢిల్లీ: జమ్మూకశ్మీర్లో భద్రతా పరిస్థితిపై చర్చించేందుకు ఆ రాష్ట్ర గవర్నర్ ఎన్.ఎన్.వోహ్రా శుక్రవారంనాడు ప్రధాని మోదీని కలుసుకున్నారు. పీఎంఓలో వీరురువురూ సమావేశమై కశ్మీర్లో హింసాకాండ, ఉగ్రదాడులు, బ్యాంకుల లూటీల వల్ల తలెత్తిన పరిస్థితిని సమీక్షించారు. అంతకుముందు వోహ్రా ఇదే అంశంపై హోం మంత్రి రాజ్నాథ్ సింగ్ను కలుసుకుని పరిస్థితిని వివరించారు. గత కొద్ది వారాలుగా కశ్మీర్లో పలు హింసాత్మక ఘటనలు, దోపిడీలు చోటుచేసుకుంటున్నాయి. గురువారంనాడు షోపియన్ జిల్లాలో ఆర్మీ గస్తీ బృందంపై ఉగ్రవాదుల దాడిలో ఇద్దరు సైనికులు, ఒక పౌరుడు గాయపడ్డారు. దీంతో షోపియన్ జిల్లాలోని 20 గ్రామాల్లో భద్రతా దళాలు ఉగ్రవాదుల కోసం జల్లెడ పడుతున్నాయి. అలాగే 3000 మంది భద్రతా సిబ్బంది జమ్మూకశ్మీర్లో టెర్రరిస్టుల ఏరివేతకు ముమ్మర గాలింపు జరుపుతున్నాయి. గత మంగళవారంనాడు కూడా కొందరు ఉగ్రవాదులు దక్షిణ షోపియన్ జిల్లాలోని కోర్ట్ కాంప్లెక్ వద్ద ఉన్న పోలీసు పోస్ట్లో చొరబడి నాలుగు ఇన్సాస్ రైఫిళ్లు, ఒక ఎకే-47 రైఫిల్ను ఎత్తుకెళ్లారు.
newdhilly: jammookashmeerlo bhadrata paristhitipai charchinchenduku aa rashtra gavarnar en.en.vohra sukravaaramnaadu pradhaani modeeni kalusukunnaru. pmolo veeruruvuru samavesamai kashmeerlo himsakanda, ugradaadulu, byaankula looteela valla talettina paristhitini sameekshinchaaru. antakumundu vohra ide amsampai homem mantri rajnath singnu kalusukuni paristhitini vivarinchaaru. gatha koddi vaaraalugaa kashmeerlo palu himsaatmaka ghatanalu, dopideelu chotuchesukuntunnayi. guruvaaramnaadu shopian jillaalo armi gastee brundampai ugravaadula daadilo iddaru sainikulu, oka pourudu gayapaddaru. deentho shopian jillaalooni 20 graamaallo bhadrata dalaalu ugravaadula kosam jalleda padutunnaayi. alaage 3000 mandi bhadrata sibbandi jammookashmeerlo terraristula erivetaku mummara gaalimpu jaruputunnaayi. gatha mangalavaaramnaadu kuudaa kondaru ugravaadulu dakshina shopian jillaalooni court compleck vadda unna polisu postlo chorabadi naalugu insas raifillu, oka eke-47 raifilnu ettukellaaru.